मॉडर्न लव
फ़ेसबुक या ट्विटर?
रुको, मेरी बारी है।
स्टार ट्रेक या स्टार वॉर्स?
माफ़ करना। स्टार वॉर्स।
ठीक है। और फ़ेसबुक।
इंडियाना जोंस या...
-प्लीज़ ल्यूक स्काईवॉकर मत कहना। -मैं कहने वाला ही नहीं था।
इंडियाना जोंस या ग्रेस जोंस?
बेशक, ग्रेस। बेहतरीन ग्रेस।
-स्वागत है। -शुक्रिया।
तुम मेरी पहली मेहमान हो।
मेरी खुशकिस्मती। घर दिखाओगे?
बिस्तर यहाँ पर लगेगा।
यह रहा लाउंज।
-और... -माफ़ करना।
रसोईघर। बाथरूम वहाँ है।
ठीक है। और इस सब के लिए तुमने कितना कहा था, महीने के 2,200 डॉलर?
गज़ब का समय है।
-कुछ पियोगी? -हाँ। ज़रूर।
हालाँकि बहुत आरामदायक लग रहा है। मुझे पसंद है।
इसके अलावा, यहाँ केवल हम ही रहेंगे।
तुम तो बिल्कुल वयस्क लोगों की तरह बोल रहे हो।
मैं इतना वयस्क हूँ कि मेरा सोने का कोई तय समय नहीं है।
तो, तुम्हारे पास कौन-कौन सी शराब है?
मेरे पास चेरी वाली ब्रैंडी है।
ठीक है।
चिली वोडका।
-बेतुकी है। -पुराने तोहफ़े हैं।
मेरे पास जिन और वाइन भी है।
मार्टीनी?
-राज़ी हूँ। -बढ़िया।
-जैतून या प्याज़? -जैतून।
रिपब्लिकन या डेमोक्रैटिक?
ठीक है, शायद हमें राजनीति से दूर ही रहना चाहिए।
नहीं। नियम है कि तुम्हें जवाब देना पड़ेगा।
वैसे,
मैं रिपब्लिकन इलाके का हूँ,
पर डेमोक्रैटिक इलाके में रहता हूँ,
तो एक तरह से मैं राजनीतिक बँटवारे में दोनों ओर हूँ।
एक अच्छे उदारवादी की तरह?
या ज़बरदस्त उलझन में फँसे इंसान की तरह।
क्या?
पता है, जब आप एक नई जगह जाते हैं,
और आप अपनी शानदार ज़िंदगी की कल्पना करते हैं?
हाँ।
यह लगभग वैसा ही लग रहा है।
नहीं, रुको। मैं एक पोस्ट डाल रही हूँ।
सच में?
अरे, नहीं।
-मैं बस... -क्या?
सफ़ाई कर रहा था।
यह लुभाने का कोई पैंतरा नहीं था।
शायद तुम्हारा न लुभाने का पैंतरा ही सबसे चालाकी भरा लुभाने का पैंतरा हो।
हाँ, मैंने न लुभाने वाले पैंतरे के बारे में सुना है।
मेरा ऐसा कोई इरादा नहीं है।
मुझे तुम पर यकीन है।
अभी जो हुआ, क्या हम इसे भूल सकते हैं?
ठीक है, बेशक।
-ठीक है। -यह लो।
ठीक है, तुम्हारी नई शानदार ज़िंदगी के नाम।
अब यह बस ज़मीन पर माँस के टुकड़े की तरह पड़ा है।
लगता तो ऐसा ही है।
यासमीन, मैं बस...
मुझे वाकई कोई उम्मीद नहीं थी कि आज रात ऐसा कुछ होगा।
ख़ैर, हो तो रहा है।
पर सच कहूँ तो अब मैं पहल नहीं कर सकता।
ठीक है।
ऊपर का उतारूँ या नीचे का?
ऊपर का।
अरे, नहीं, रुको, मुझे लगा अपने बारे में कह रही हो।
तुम्हें जवाब बदलना है?
बॉक्सर पहना है या ब्रीफ़?
मुझे याद नहीं है।
मैं अभी आती हूँ, ठीक है?
माफ़ करना, अभी पर्दे नहीं लगे हैं।
अगर तुम दो मिनट में वापस नहीं आई, तो मैं खुद ही शुरू कर दूँगा।
वाकई? यह मेरा सबसे लुभावना अंदाज़ है।
थोड़े से सुधार की ज़रूरत है।
अच्छा? तो, यह कैसा रहेगा?
तुम ठीक तो हो?
मत निकालना।
मत निकालो।
तुरंत 911 पर फ़ोन करो।
धत्।
हाँ, एम्बुलेंस भेज दीजिए, प्लीज़। इसकी बाँह बुरी तरह से कट गई है।
काफ़ी खून बह रहा है।
हाँ, ठीक है। पता।
पता है 507 ईस्ट 10वीं गली, अपार्टमेंट 1सी।
आपने सुन लिया? ठीक है, बढ़िया।
-वे आ रहे हैं। -ठीक है।
ठीक है।
रुको, यह अभी भी आधी नीचे है।
या शायद आधी ऊपर चढ़ी है।
इसे लो।
गिलास आधा भरा या आधा खाली?
इस खेल को बाद में खेलते हैं, ठीक है?
ठीक है।
-यासमीन। -हाँ?
कपड़े।
तौलिया।
ठीक है।
नहीं, तौलिया मुझे दे दो।
यह लो।
पता है, ऐसा पहली बार नहीं है कि मेरी डेट का अंत अस्पताल में हो रहा है।
एक बार मैंने अधपका मुर्गा खा लिया था,
जिससे मुझे भ्रम होने लगा था और 104 डिग्री बुखार हो गया।
तब तो इस सब से ज़्यादा घबराहट नहीं हो रही होगी।
नहीं हो रही है।
-आपकी उम्र क्या है? -मैं 31 साल का हूँ।
माफ़ कीजिए, 33 साल का हूँ। पता नहीं, झूठ क्यों बोल गया।
मुझे पता है।
कोई दवा ले रहे हैं?
हाँ। क्लोनोपिन।
बेचैनी के लिए।
और अवसादरोधी दवाएँ भी।
ठीक है।
और यह आपके क्या हैं, प्रेमी?
दोस्त है।
हमारी दूसरी डेट है।
वैसे, मैं खुद को चोट नहीं पहुँचाता। यह कोई सेक्स संबंधी चोट नहीं है।
मतलब, अजीब वाली नहीं है।
-तुम अब भी बोल क्यों रहे हो, रॉब? -मुझे नहीं पता।
-कोई एलर्जी? -नहीं।
आखिरी बार कब खाया था?
चार, पाँच घंटे पहले।
सीफ़ूड पास्ता। बहुत अच्छा था।
ठीक है, पहले कोई सर्जरी हुई है।
एक बार गाल की हड्डी टूट गई थी। मोटरसाइकिल से गिर गया था।
ज़रा पर्दे बंद कर दीजिए।
मैं इसे संभालती हूँ।
-उठ जाइए। -ठीक है।
-इसे उतारना है? हाँ, ठीक है। -नीचे। शुक्रिया।
-निकल गई? -हाँ। ठीक है।
आपका सामान ताले में रखवा दूँ?
मैं ले लेती हूँ।
मुझे पता है कि उसमें कितना पैसा है।
ठीक है।
उसे ऊपर ही रखिए।
ठीक है, रॉब, मैं चाहता हूँ कि आप धीरे-धीरे दस से उल्टी गिनती गिनें।
दस, नौ, आठ,
सात,
छह,
पाँच...
चिंता मत करो, अभी भी है।
आपको होश आ गया। मेरा नाम निक है।
मैं आपके ब्लड प्रेशर की जाँच करूँगा।
ठीक है।
देखता हूँ।
सर्जरी अच्छे से हो गई। डॉक्टर खुश थे।
बहुत बढ़िया।
नस पर लगी चोट ठीक करना ज़रा मुश्किल हो जाता है।
बेहोशी की दवा के कारण गले में ख़राश और मुँह में सूखापन हो सकता है,
तो खूब पानी पिएँ।
मैं इस बात का ध्यान रखूँगी।
ठीक है।
-शुक्रिया। -हाँ।
मुझे अस्पताल से छुट्टी कब मिल सकेगी?
ज़्यादा नहीं रुकना पड़ेगा।
लगभग छह घंटे बाद।
तो...
देखो, तुम्हें चले जाना चाहिए।
छह घंटे काफ़ी लंबा समय होता है।
रॉब, प्लीज़। बेशक, मैं रुकूँगी।
अगर मेरी जगह तुम होते तो रुकते।
बेशक, मैं रुकता।
तुम्हें तो अस्पताल में होने की भी ज़रूरत नहीं।
पार्क की बेंच पर सोती, तो भी तुम्हें निहारता रहता।
इसके अलावा, हमारी डेट अभी भी जारी है।
मैं इसे मध्यांतर मान रही हूँ।
मैं सोशल मीडिया पर इसका लाइव ब्लॉग डाल रही हूँ।
तो लोगों से कह दो कि अपनी जगह पर आकर बैठ जाएँ।
ठीक है, दूसरा भाग शुरू होने वाला है।
तो,
गिलास आधा भरा या आधा खाली?
आधा भरा।
जेट्स या जायंट्स?
दोनों में से कोई नहीं। स्टीलर्स।
नज़रों से दूर होना या यादों से दूर होना?
यादों से दूर होना।
तुम्हारे सवाल ख़याली होते जा रहे हैं।
दवाओं का असर हो सकता है।
जो बाकी दवाएँ लेते हो, उनकी क्या कहानी है?
मुझे बेचैनी के दौरे पड़ते हैं।
"दौरा" गलत शब्द है।
कुछ लोगों के लिए, यह एक तूफ़ान की तरह होता है।
पर मेरे लिए, एक तरह से धुंध छा जाने जैसा होता है।
एक तरह से मैं...
कुछ कर नहीं पाता और लोगों के साथ मिलजुल नहीं पाता।
-मैं तुम्हें बताने वाला ही था। मैं बस... -हाँ।
यह एक ऐसी चीज़ है जिसे ज़रूरत पड़ने पर ही बताया जाता है।
सही कहा।
वैसे,
-अब तुम शांत लग रहे हो। -शुक्रिया।
हालाँकि, तुम यहाँ नहीं होती तो मैं बेचैन हो गया होता।
कोई अच्छा जवाब आया?
अब तक 87 लाइक और 17 कमेंट आए हैं।
मशहूर हो गया हूँ।
अगर तुम्हें चिंता हो रही हो, तो बता दूँ मैंने तुम्हारा नाम नहीं डाला है।
तो, फिर उसमें मेरा क्या नाम बता रही हो?
"मार्टीनी प्रेमी" कैसा है?
मुझे "मार्टीनी प्रेमी" पसंद है।
इसमें एक अनैतिक जासूस जैसा एहसास है,
जो अक्सर लोगों को मेरे बारे में लगता है।
डाल दिया।
तुम्हें मार्टीनी प्रेमी के साथ घूमना चाहिए।
"रॉब" बहुत साधारण सा लगता है।
यासमीन और
रॉब।
शायद हमें रॉब को एक नई पहचान देनी चाहिए।
जैसे कि नया रॉब।
मुझे यकीन नहीं होता कि पुराना रॉब इतना कुछ हासिल कर पाया।
लोग पहले तुम्हें ध्यान से देखेंगे और फिर मेरी ओर नज़र डालेंगे,
और सोचेंगे, "नहीं, यह इसके साथ हो ही नहीं सकता।"
यह बस तुम्हारी कल्पना है।
इसी दौरान, मैं खुद से पूछ रहा हूँ,
"क्या मैं घबराया सा दिख रहा हूँ?
"क्या घबराहट होने की बात सोचकर मुझे और घबराहट हो जाएगी?
"क्या उसे मैं बिल्कुल पढ़ाकू लगता हूँ?"
हर कोई ऐसा सोचता है, रॉब।
पर मुझे, यह बिल्कुल अपाहिज सा कर देता है।
और इसलिए, असली अनुभव के लिए मेरे पास कोई हिम्मत ही नहीं बचती।
इसका कोई मतलब निकल रहा है?
शायद इस चोट का दाग पड़ जाएगा।
निशानी।
शायद यह अपनी बाँह पर तुम्हारा नाम गुदवाने से बेहतर है।
एक बंदे ने मेरे लिए ऐसा करवाया था।
मुझे कोई हैरानी नहीं हो रही। क्या वह तुम्हारा पहले वाला प्रेमी था?
-कोई दिक्कत तो नहीं है? -नहीं, कर लो।
पेशाब करना है न?
मैं बेबाक हूँ। जंगली नहीं हूँ।
ऐसा लग रहा है, जैसे हम तेज़ी से कई साल आगे निकल आए हैं।
क्या मतलब?
लोगों को इस बात की चिंता रहती है कि उनका सबसे अच्छा पहलू ही सामने आए,
पर अब, तुमने मेरे सबसे कमज़ोर रूप को भी देख लिया है।
डरा हुआ, खून बहता हुआ।
-बिना कपड़ों के। -सही कहा।
उसी बात का मुझे सबसे ज़्यादा डर था।
और यह इतना भी बुरा नहीं था।
तो, जब मेरी मोटरसाइकिल वाली दुर्घटना हुई, तो सब कुछ बहुत अचानक हुआ होगा,
क्योंकि मुझे बस इतना याद है
कि जब मुझे होश आया तो मैं सूजे हुए चेहरे के साथ एक एम्बुलेंस में था।
-अरे, नहीं। -और सर्जन कह रहे थे
कि वे मेरे सिर में एक छोटा सा चीरा लगाएँगे
ताकि एक छोटी सी चम्मच जैसी चीज़ अंदर डालकर गाल की हड्डी को जगह पर ला सकें।
ठीक है, यह सुनने में उतना बुरा नहीं लग रहा है।
और जब मुझे बेहोशी की दवा दी जा रही थी,
तब वे मुझे समझाते हैं कि ज़रूरी नहीं कि यह प्रक्रिया हमेशा काम करे।
ठीक है, तो इसके अलावा क्या हो सकता था?
दूसरा तरीका था स्टील की प्लेट इस्तेमाल लगाना।
ठीक है।
पर ऐसा करने के लिए,
उन्हें मेरे एक कान से दूसरे कान तक सिर के ऊपर से होते हुए चीरा लगाना पड़ता,
-और फिर मेरा चेहरा हटाना पड़ता... -नहीं, रहने दो!
और जब वे मुझे ये सब बता रहे थे,
तो मेरी ज़िंदगी का सबसे बुरा बेचैनी का दौरा शुरू हो जाता है।
और फिर दवाएँ अपना असर दिखाती हैं और मेरे होश गुल हो गए।
ठीक है, पर हर कोई इसी तरह बर्ताव करता।
हाँ, शायद।
लेकिन पता चला कि पहली प्रक्रिया ही कारगर साबित हुई।
पर डर बहुत लगा।
मुझे पता नहीं चल रहा कि कौन सी वाली टूटी थी।
बढ़िया।
कौन सी वाली टूटी थी?
इस तरफ़ वाली।
तब तो उन्होंने अच्छा काम किया है।
शुक्रिया।
हे भगवान।
अमरीकी कबायली लग रहा है।
मेरे पिता भी मौत से पहले
ऐसे ही सिगरेट पीते थे।
अफ़सोस हुआ।
क्या उसी की वजह से...
मौत हुई?
उससे मदद तो कतई नहीं मिली।
क्या लंबे समय से बीमार थे?
तुम सच में कहानी सुनना चाहते हो?
कम शब्दों में कहूँ तो उन्हें बहुत गंभीर ब्रेन हेमरेज हुआ था।
और ज़्यादा शब्दों में?
मेरा 30वाँ जन्मदिन था।
हमने एक बहुत बड़ी पार्टी रखी थी। परिवार के कई लोग और कई दोस्त आए थे।
आखिरकार करीब 6:00 बजे अपने प्रेमी के घर पर सोने गई।
अगली सुबह, मेरे पापा ने नाश्ता बनाया और मेरी माँ को बिस्तर में नाश्ता दिया।
माँ ने मुझे बाद में बताया कि उन्होंने सेक्स किया और जब वह नहाने गईं तो वह सो गए।
जब वह बाहर निकलीं तो पापा के चेहरे को लकवा मार चुका था,
और उनकी आवाज़ लड़खड़ा रही थी।
उन्होंने एम्बुलेंस बुलवाई, पर उन्हें बचाया नहीं जा सका।
अस्पताल में, मैं पूरा समय उनके साथ बैठी रही।
मुझे याद है जब नर्स उन्हें नहला रही थी,
तो मैं टहलने निकल गई थी।
जब वह अपना काम ख़त्म कर रही थी, तो मैंने उन्हें पर्दे से झाँककर देखा था।
वह बिल्कुल नंगे थे,
उन्हें कई मशीनें लगी थीं, पर वह बहुत प्यारे लग रहे थे।
माइकल एंजेलो की पिएटा वाली कलाकृति की तरह।
खैर, एक घंटे बाद उनकी मौत हो गई।
-पक्का, तुम्हें कुछ नहीं चाहिए? -मैं अभी नहीं खा सकता।
मैं थोड़ा पानी ले आता हूँ।
-मैं ले आती हूँ। -नहीं, ठीक है।
मैं ले आऊँगा। मैं कर सकता हूँ।
-पक्का? -हाँ।
हैलो, कैसी हैं?
मैं तुम्हारे लिए दूसरा गिलास नहीं लाऊँगी।
ठीक है।
तुमने कभी सोचा है कि किस तरह की अपाहिज बनना चाहोगी?
देखा, इसी तरह की बकवास बातों की ओर मेरा ध्यान जाता है।
और तुमने क्या तय किया है?
मैं बहुत बुरा बन जाऊँगा।
मैं गुस्से और खुद के लिए तरस से उबर नहीं पाऊँगा।
शराबी तो ज़रूर बन जाऊँगा।
मतलब पक्के शराबी?
अरे। यह बात तो मेरी बाँह के दर्द से ज़्यादा चुभ गई।
माफ़ करना।
बहुत आसान काम था।
मैं बेकार की मुकदमेबाज़ी में कई साल बिता दूँगा।
तुम अपने साथ बहुत ज़्यादती करते हो।
और फिर अगर कोई लड़की मेरे लिए कभी दया दिखाती भी है,
तो मैं उसे पछताने पर मजबूर कर दूँगा।
कैसे?
जैसे कि मैं उसे मुझे लुभाने की अदा मानने की गलती जानबूझकर करूँगा,
और फिर जैसा सोचा था वैसा न होने पर मैं नाराज़ हो जाऊँगा।
एक नाकामयाब बेताब इंसान की तरह।
मैं तुम्हें बहुत अच्छे से नहीं जानती, पर यह तुम्हारा स्वभाव नहीं लगता।
भगवान का शुक्र मनाओ कि हम सबकी भलाई के लिए यह घाव भर जाएगा।
तो, तुम्हें क्या लगता है मैं किस तरह की अपाहिज इंसान होऊँगी?
तुमसे लोग प्रेरणा लेंगे।
-वाकई? -बेशक।
तुम बहुत जल्दी ताल-मेल बैठा लोगी।
तुम लोगों का सहारा बनोगी।
तुम पैरालम्पिक तीरंदाज़ी दल में रहोगी।
तुम टेड टॉक में हिस्सा लोगी और प्रसाधन सामानों के लिए करार होंगे।
ठीक है, अब कुछ ज़्यादा ही हो रहा है।
नहीं, तुम 21वीं सदी के सुंदरता के मानकों को एक नई दिशा दोगी।
तुम बेहूदी बातें करते हो।
मैं दवाओं की वजह से जोश में भी हूँ।
शुक्रिया।
मुझे नहीं पता था कि तुम सिगरेट पीती हो।
वाकई, नहीं पीती। यह बेकार है।
तुमसे एक संजीदा बात पूछूँ?
बेशक।
तुम्हारे प्रेमी के साथ क्या हुआ था?
हम एक-दूसरे को बहुत लंबे अरसे से नहीं जानते थे,
और अचानक ही हम उस बेहद संजीदा स्थिति में पहुँच गए।
कभी-कभी यह अच्छा होता है, है न?
इसमें कुछ ज़्यादा ही उम्मीद हो रही थी।
मेरे साथ रहना भी काफ़ी मुश्किल हो गया था।
नहीं।
शायद तुमने मेरे बारे में गलत धारणा बना ली है।
कैसे?
ख़ैर,
आज शाम की ही बात ले लो।
पूरी रात तुम्हारे साथ रुककर मैं किसी नायिका जैसी लग रही हूँ, है न?
-ख़ैर... -जो लोग मुझे ऑनलाइन देख रहे हैं,
उन्हें मैं दयालु लग रही हूँ।
पर मैं और क्या करती?
किसी नाइट क्लब में जाती और कल तुम्हारा हाल पूछने आती?
जब तुम इसे ऐसे कहती हो...
हालाँकि, मेरे लिए यह काफ़ी अहम है।
वह धारणा।
अब तुम खुद पर ज़्यादती कर रही हो।
इस बात को मान लेना आसान नहीं है,
पर तुम मेरे साथ बहुत सच्चाई से पेश आए हो।
सब चाहते हैं कि लोगों का ध्यान उनकी तरफ़ हो, यासमीन।
हाँ, पर केवल 87 लाइक से बहुत मायूसी हुई।
ठीक है।
मैं चाहती हूँ कि तुम्हारे पड़ोसी खिड़की से मुझे देखें और चाहें।
मैं चाहती हूँ कि वह पैरामेडिक सोचे कि मुझसे मज़ेदार लड़की उसे नहीं मिल सकती।
मुझे अजनबियों से प्यार पाने की चाहत क्यों होती है?
क्या फ़र्क पड़ता? किसी का बुरा तो नहीं हो रहा।
यह एक तरह की चालाकी है।
पर जब तक तुम्हें यह बात पता है...
जब तुमने कहा था कि लड़के मुझे निहारते रहते होंगे।
बेशक, तुम उसे नहीं रोक सकती।
मैं रोक सकती हूँ। वह मेरी करनी है।
क्या?
ठीक है, जब हम छोटे थे, तो मैं और मेरे दोस्त मेट्रो में ऐसा करते थे।
जब कोई एस्केलेटर से नीचे जा रहा होता,
तो हम आपस में होड़ लगाते थे कि ज़्यादा से ज़्यादा बंदे हमारी तरफ़ ध्यान दें।
कैसे?
नज़रें मिलाकर।
मुस्कुराहट से।
बस इतने की ज़रूरत होती है।
दरअसल, मेरा ध्यान इस बात पर गया था।
मेरे पहले प्रेमी ने भी देखा था।
वह मुझे टोकता था।
मैं अपना बचाव करती, उसे मना लेती कि यह बस उसके दिमाग का फितूर है।
मैं बहुत गलत कर रही थी।
पता है, तुम सही कहते हो।
मैं डेट करने में माहिर हूँ,
पर मेरे लिए लंबे चलने वाले रिश्ते में टिकना मुश्किल है।
तो हमने तय किया कि हम अपना संबंध तोड़ लेंगे।
ठीक है।
यह सब कब हुआ था?
कुछ हफ़्ते पहले।
मैं माफ़ी चाहती हूँ।
नहीं, कोई बात नहीं।
मेरा मतलब,
हमने किसी गंभीर बात पर कोई चर्चा ही नहीं की।
बस हल्की-फुल्की बातचीत हुई है।
ख़ैर, अब तो गंभीर बातें हो गईं।
घर में आने-जाने में कोई दिक्कत तो नहीं हुई न?
हाँ। मैंने अलमारी में तुम्हारे कुछ कपड़े रख दिए हैं।
शुक्रिया।
अपार्टमेंट कैसा था?
मैंसन हत्याकांड के घटनास्थल जैसा।
कॉफ़ी।
शुक्रिया।
डेनिश पेस्ट्री लोगे या स्ट्रूडेल?
-फ़र्क नहीं पड़ता। -नियम है कि जवाब देना पड़ेगा।
तो डेनिश दे दो।
शुक्रिया।
क्या खूबसूरत नज़ारा है।
हाँ।
मुझे खुशी हुई कि तुमने इसे इंस्टाग्राम पर डालने की चाहत को दबा दिया।
मैं डालती, पर मेरे फ़ोन की बैटरी ख़त्म हो गई।
मुझे यह बात माननी पड़ेगी,
कि मैं दिल से चाह रहा था
कि तुम रात को रुकोगी और हम नाश्ता मँगवाएँगे।
मेरी कल्पना में थोड़ी अलग ही तस्वीर थी।
वैसे, यह तो अब भी हो सकता है।
वाकई? आज रात जो हुआ उसके बाद भी।
प्लीज़, अब तुम्हें बेचैनी वाला दौरा न पड़ने लगे।
घायल कर दिया।
फ़िलहाल, यह अच्छा है।
नहीं?
अच्छे से बेहतर है।
लो, तुम्हारी नई बेहतरीन ज़िंदगी के नाम।
वह अपार्टमेंट। हे भगवान।
उसे साफ़ करने में मैं तुम्हारी मदद करूँगी।
घर बदलने में भी मेरी मदद करोगी?
क्या हम थोड़ी देर यहीं बैठ सकते हैं?
बेशक।
पर मेरा लेटने का मन कर रहा है।
कोई दिक्कत तो नहीं है?
ज़रा इसे पकड़ लोगी?
-ज़रूर। -शुक्रिया।
-क्या कर रहे... -मैं इसे निकालने...
-मैं निकाल... -निकाल दोगी? मैं नहीं कर पा रहा।
शुक्रिया। तुम बहुत प्यारे हो।
हाँ।
एक बात कहूँ?
इसके लिए वाकई तुम्हारा शुक्रगुज़ार हूँ।
नहीं, सच में।
मुझे पता है कि हम अभी तो मिले हैं और हमारे बीच कुछ ख़ास नहीं हुआ है,
और जानता हूँ कि तुम अभी-अभी एक गहरे रिश्ते को तोड़कर आई हो,
और शायद मेरे साथ कोई लंबे समय का रिश्ता न बने।
पर बस मैं कहना चाहता हूँ, चाहे जो भी हो जाए,
यह मेरे लिए बहुत मायने रखता है।
सच कहूँ तो, अगर मैं तुमसे दोबारा कभी नहीं मिल पाया,
या तुम लंबे समय तक मेरे साथ रहती हो या इन दोनों हालातों के बीच जो भी हो,
यह सब...
यासमीन, सो गई क्या?
क्या?
मैंने जो कहा उसमें से तुमने कितना सुना?
तुम अब भी बोल क्यों रहे हो, रॉब?
मुझे नहीं पता। माफ़ करना।
मैं ठीक हूँ।